* Γιαγιά, πώς πέρασες τα παιδικά σου χρόνια;
* Τα παιδικά μου χρόνια τα πέρασα όμορφα. Πήγαινα σχολείο, έπαιζα στη γειτονιά και έτρεχα με τ’ άλλα παιδιά.
* Τι έτρωγες για πρωινό;
* Μερικές φορές έτρωγα γάλα με ψωμί. Συνήθως έτρωγα τραχανά και άλλοτε τσάι και ψωμί με ελιές.
* Πόσες ώρες πήγαινες σχολείο και τι έτρωγες για κολατσιό;
* Από το πρωί ως το απόγευμα πήγαινα σχολείο. Έτρωγα ψωμάκι και τυρί, μήλο ή άλλο φρούτο.
* Τα μεσημέρια τι έτρωγες συνήθως;
* Συνήθως έτρωγα φαγητό που μαγείρευε η μητέρα, όπως πατάτες, μακαρόνια, ρύζι και πίτες.
* Κρέας έτρωγες; Πόσες φορές την εβδομάδα;
* Κρέας έτρωγα κάθε Κυριακή και κάθε Πέμπτη.
* Πού μαγειρεύατε; Τι σκεύη είχατε;
* Μαγειρεύαμε στην γκαζιέρα. Μετά από μερικά χρόνια στη μασίνα, έπειτα στο πετρογκάζ και τελευταία σε ηλεκτρική κουζίνα
* Τι απογευματινό έτρωγες;
* Έτρωγα φρούτα, ψωμί και βούτυρο με μέλι.
* Τι φρούτα έτρωγες;
* Έτρωγα μήλα, αχλάδια, πορτοκάλια, μανταρίνια, κεράσια και σταφύλια.
* Το βράδυ τι έτρωγες συνήθως;
* Συνήθως έτρωγα φαγητό από το μεσημεριανό, Πολλές φορές η μητέρα μαγείρευε τραχανά.
* Πείνασες ποτέ;
* Αρκετές φορές πείνασα, γιατί ήταν δύσκολες εποχές.
* Αναψυκτικά είχατε;
* Τότε δεν υπήρχαν αναψυκτικά.

 Ευχαριστώ πολύ γιαγιά

 Βέρα Κατερίνα Μ.